De fleste fugle er ''endoterme'', ''homoioterme'' og ''[[Varmeregulering|termoregulerende]]''. Det vil sige, at de producerer deres egen varme, deres kroppe forsøger at holde en konstant temperatur og deres kroppe regulerer selv temperaturen. Derimod er mange mindre fugle ''heteroterme'', hvor de er endoterme, homoioterme og termoregulerende om dagen, men ''[[vekselvarm|poikiloterme]]'' og ''bradymetaboliske'' (af [[græsk]]: ''brady'' (βραδύ) = "langsom"), når de sover. Dette indebærer, at de i løbet af natten har en varierende temperatur og et meget lavt (langsomt) [[stofskifte]]. Andre fugle, eksempelvis [[pingviner]], er ''regionalt heteroterme'', hvor deres temperatur i ben og vinger er forskellig fra resten af kroppen. [[Blodkar]]rene i ben og vinger fungerer som [[varmeveksler]]e, der beholder varmen i kroppen og dermed forbliver ben og vinger kolde. Fodens hudtemperatur hos en pingvin, der står på isen, kan være 0&nbsp;°C.
Geologi